**ПЛОВДИВСКИ УНИВЕРСИТЕТ**



**”ПАИСИЙ ХИЛЕНДАРСКИ”**

България 4000 гр. Пловдив ул. “Цар Асен” № 24; Централа: (032) 261 261

Декан: (032) 261 402 факс (032) 261 403 e-mail: chemistry@uni-plovdiv.bg

**УЧЕБНА ПРОГРАМА**

**Факултет**

**ХИМИЧЕСКИ**

**Катедра**

**Обща и неорганична химия с методика на обучението по химия**

**Професионално направление (на курса)**

**1.3. Педагогика на обучението по…**

**Специалност**

**Учител по химия** (неспециалисти – задочно обучение)

**ОПИСАНИЕ**

**Наименование на курса**

***Психология на личността***

**Код на курса**

**Тип на курса**

Избираем

**Равнище на курса (ОКС)**

Магистър

**Година на обучение**

Втора

**Семестър**

IV

**Брой ECTS кредити**

2

**Имe на лектора**

проф. д.пс.н. Веселин Василев

**Учебни резултати за курса**

**Компетенции**

Успешно завършилите обучението по тази дисциплина

***Ще знаят*:**

* основните теоретични положения от известните и влиятелни теории за личността в психологическата наука;
* как са прилагани (или могат да се прилагат) тези теоретични идеи от личностната психология в разнообразната учебно-възпитателна практика в училище.

***Ще могат*:**

* да анализират приложните възможности на една или друга теоретична идея в психологията на личността, за да я реализират в своята бъдеща учителска практика;
* да прилагат подходящи психологически методики (тестове, въпросници) за психодиагностични задачи във възпитателната си практика в училище.

**Начин на преподаване**

|  |  |
| --- | --- |
| **Аудиторно: 15 ч.**   * Лекции (5 ч.) * Упражнения (10 ч.) | **Извънаудиторно: 45 ч.**   * Самостоятелна подготовка * Консултации |

**Предварителни изисквания (знания и умения от предходното обучение)**

Студентите трябва да знаят и/или да могат:

⮚ някои основни понятия от общата психология.

**Препоръчани избираеми програмни компоненти**

**Техническо осигуряване на обучението**

* учебници и учебни пособия по психология на личността;
* набор от психодиагностични инструменти (тестове и въпросници);
* компютър и мултимедия.

**Съдържание на курса**

Дисциплината съчетава важни съдържателни страни на психологическата теория за личността и нейното приложение в педагогическата практика, релевантни на учителската професия. Разнообразните теории за личността се анализират в тяхната приемственост и се разглеждат във връзка с формирането на личността на ученика, а също и във връзка с индивидуалните особености на личността на учителя.

В съдържанието на занятията са включени и методики за диагностициране и формиране на личностните качества на учениците.

***Тематично съдържание на учебната дисциплина***

**А/Лекции**

|  |  |
| --- | --- |
| **Тема**  **1.** **Личност** – същност и значение на понятието. Изследване на личността – основни модели, подходи и методи. **Класическите теории за личността**. Концепцията на Уйлям Джеймс. Психоанализата на Зигмунд Фройд: основни теоретични идеи и приложението им в психотерапевтичната практика  **2.** **Неофройдистката традиция**: аналитичната психология на Карл Г. Юнг, индивидуалната психология на Алфред Адлер, епигенетичната теория на Ерик Ериксън и тяхното практическо приложение  **3.** **Хуманистичната традиция и школа** в психологията на личността: клиент-центрираната терапия и теория на Карл Роджърс и теорията за самоактуализиращите се личности на Ейбрахам Маслоу; приложението им в практиката  **4.** Теории за **личността като комплекс от личностни черти** (факторни теории): теории на Гордън Олпорт, Ханс Айзенк, Реймънд Кетъл, теория за „големите пет“ фактора  **5.** Разнообразие и **приемственост в теориите за личността** – обобщителна лекция  **ОБЩО:** | **Часове**  1  1  1  1  1  **5** |

**Б/ Упражнения**

|  |  |
| --- | --- |
| **Тема**  **1.** Съдържанието на понятието личност в психологическата наука. Същност и структура на личността.  **2.** Методологични принципи и подходи и методики за изследване на личността  **3.** Фройдистката и неофройдистката традиция в изследването на личността **4.** Методи за изследване на личността във фройдистката и неофройдистката школи: асоциативен експеримент на К. Юнг и въпросник на индивидуалната психология за разбиране на трудни деца на А. Адлер  **5.** Методики за изследване на идентичността и статусите на идентичност - полуструктурирано интервю (на Дж. Маршиа) и ВОИСПИ (на Дж. Адамс)  **6.** Основни теоретични положения на хуманистичната традиция в изследването на личността. Приложение на хуманистичната теория във възпитателната практика и в психотерапията  **7.** Въпросник за самоактуализация на Е. Маслоу  **8.** Методики за изследване в направлението, изследващо личността като комплекс от личностни черти: тест ММРІ, тестове на Х. Айзенк, тест на Р. Кетъл, тест на МакКрий и Коста („Големите пет“)  **ОБЩО:** | **Часове**  1 ч.  1 ч.  1 ч.  1 ч.  1 ч.  1 ч.  2 ч.  2 ч.  **10 ч.** |

**Библиография**

|  |  |  |  |
| --- | --- | --- | --- |
| **Адлер, А.** | Човекознание | София:  ИК Здраве и щастие | 2007 |
| **Адлер, А.** | Индивидуална психология: практика и теория. | София:  ИК Здраве и щастие | 2001 |
| **Айзенк, Х. и др.** | Модел за личност. | София: НИ | 1987 |
| **Багадирова, С.,**  **Юрина, А.** | Материалы к курсу „Психология личности” | Москва: Директ-Медия | 2014 |
| **Василев, В.** | Психологически основи на управлението | Пловдив: Сема | 2000 |
| **Величков, А.** | Личност и вътрешна мотивация | София: БАН | 1989 |
| **Маслоу, Е.** | Мотивация и личност | София: Кибеа | 2010 |
| **Минчев, Б.** | Обща психология | София: Сиела | 2013 |
| **Стаматов, Р.,**  **Минчев, Б.** | Психология на човека | Пловдив: Хеброс | 2003 |
| **Хьел, Л.,**  **Д. Зиглер** | Теория личности. Пер. с англ. | С.-Петербург: Питер | 2014 |
| **Холл, К.**,  **Г. Линдсей** | Теории личности. Пер. с англ. | Москва: КСП | 1997 |

**Планирани учебни дейности и методи на преподаване**

Основни методи на преподаване са:

- университетска лекция, която включва както актуализация на необходими знания, така и обяснения и беседа със студенти за извеждане на теоретични обобщения, каквито са понятията и връзките между тях. Лекцията се съчетава с онагледяване – модели и схеми на структурните компоненти на понятията и на взаимовръзките между тях;

- упражнения, в които се обсъждат и дискутират теоретичните идеи на основните теории за личността, обсъжда се тяхното приложение и значение за възпитателната практика, запознават се студентите с методики и тестове за изследване на личността.

**Методи и критерии на оценяване**

Дисциплината завършва с изпит, който съставлява седемдесет процента (70%) от оценката. Останалата част на оценяването е свързано с резултати от самостоятелната работа на студентите.

**Език на преподаване**

Български

**Изготвил описанието**

Проф. д.пс.н. Веселин Василев